Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 661/12/3307	Prievidza, 19.9.2012
EEČ : 2-27-70-2012

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinené dňa 08.07.2012 v skorých ranných hodinách v izbe XXXXX č. 215 nachádzajúceho sa v Prievidzi na XXXXX bez použitia násilia po predchádzajúcej vzájomnej dohode spoločne poškodenému XXXXX, nar. XXXXX, trv. bytom XXXXX, počas toho ako sa sprchoval odcudzili zo stolíka hodinky zn. Limousine GAZ - 14, z nohavíc, ktoré mal prehodené cez posteľ finančnú hotovosť vo výške 70,-Eur a mobilný telefón zn. Iphone 4S tak, že obvinená XXXXX bola s poškodeným v kúpelni aby odviedla pozornosť poškodeného a obvinená XXXXX zatiaľ prehľadala osobné veci poškodeného a odcudzila poškodenému uvedené veci, čím mu spôsobili celkovú škodu vo výške 720,-Eur,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Obvodného oddelenia PZ XXXXX uznesením ČVS:ORP-993/PD-PD-2012 zo dňa 09.07.2012 podľa § 199 ods. 1 Tr. por. začal trestné stíhanie a súčasne vzniesol obvinenie XXXXX, nar. XXXXX a XXXXX, nar.XXXXX za spolupáchateľstvo prečinu krádeže podľa § 212 ods. 1 Tr. zákona č. 300/2005 Z.z. v znení neskorších predpisov, na tom skutkovom základe, že obvinené dňa 08.07.2012 v skorých ranných hodinách v izbe XXXXX nachádzajúceho sa v Prievidzi na XXXXX bez použitia násilia po predchádzajúcej vzájomnej dohode spoločne poškodenému XXXXX, nar. XXXXX, trv. bytom XXXXX, počas toho ako sa sprchoval odcudzili zo stolíka hodinky zn. Limousine GAZ - 14, z nohavíc, ktoré mal prehodené cez posteľ finančnú hotovosť vo výške 70,-Eur a mobilný telefón zn. Iphone 4S tak, že obvinená XXXXX bola s poškodeným v kúpelni aby odviedla pozornosť poškodeného a obvinená XXXXX zatiaľ prehľadala osobné veci poškodeného a odcudzila poškodenému uvedené veci, čím mu spôsobili celkovú škodu vo výške 720,-Eur.

Dňa 06.09.2012 poverený príslušník PZ predložil tunajšej prokuratúre vyšetrovací spis s návrhom na podanie obžaloby.
			
Preskúmaním vyšetrovacieho spisu som zistil, že v uvedenej trestnej veci sú splnené všetky podmienky na podmienečné zastavenie trestného stíhania proti obidvom obvineným. 

V zmysle § 216 ods. 1 Tr. poriadku v konaní o prečine, na ktorý zákon ustanovuje trest odňatia , ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Obvidve obvinené sa v prípravnom konaní v celom rozsahu priznali k spáchaniu trestnej činnosti a súhlasili s podmienečným zastavením trestného stíhania. 

Obvinené sú stíhané za spolupáchteľstvo prečinu krádeže podľa § 20 ku § 212 ods. 1 Tr. zákona v znení neskorších predpisov, na ktorý zákon ustanovuje hornú hranicu trestu odňatia slobody v trvaní až 2 roky.  

Poškodený XXXXX uzavrel s obvinenými XXXXX a XXXXX dohodu o urovnaní dňa 20.08.2012, pričom takisto dňa 20.08.2012 bola škoda vo výške 670,-Eur poškodenéu XXXXX vyplatená v celej výške a takisto mu boli vrátené odcudzené hodinky zn. Limousine GAZ-14. Teda škodu spôsobenú poškodenému trestným činom možno považovať za nahradenú v celom rozsahu. 

Obvinená XXXXX doteraz nebola súdne trestaná, avšak bola 1-krát riešená v priestupkovom konaní za znečisťovanie verejného priestranstva, pričom priestupok bol vybavený pohovorom. 

Obvinená XXXXX doposiaľ nebola súdne trestaná a taktiež nebola priestupkovo riešená.

Vzhľadom na vyššie uvedené treba konštatovať, že sú u obvinených splnené všetky podmienky na podmienečné zastavenie trestného stíhania v zmysle § 216 Tr. poriadku a preto som rozhodol tak, ako ju uvedené vo výrokovej časti uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor